Prețul electricității: o mână-l plafonează, alta-l ridică
Plafonarea prețului la energia electrică pentru următoarele trei luni, anunțat de Guvern săptămâna trecută, s-a sincronizat perfect cu anunțul Hidroelectrica de majorare a prețului energiei active cu 60% (și al facturii finale cu aproximativ 25% față de prețul de acum). Cu alte cuvinte, Ministerul Energiei ne îndeamnă să stăm cu o mână pe un cub de gheață și cu una pe o plită încinsă, ca să putem spune că, în medie, ne simțim bine.